Таццяну прыйшлі падтрымаць сяброўкі. Яны таксама мамы, і ў іх таксама нямала прэтэнзій да мясцовай паліклінікі. Не атрымаўшы падтрымкі ў родным пасёлку, жанчына звярнулася на гарачую лінію ў Міністэрства аховы здароўя.– Там пачалося самае цікавае. Па-першае, мне сказалі, што ўсе аналізы, якія мы да гэтага здавалі, у норме. Але мы не здавалі ніякіх аналізаў: ні кроў, ні мачу мы не здавалі за тры месяцы ні разу. А потым мне раптам паведамілі, што ў майго дзіцяці быў перабор вагі, нібыта яна важыла больш за сем кілаграм, і што, магчыма, гэта і стала прычынай таго, што адбылося. Але ў дачкі ніколі не было перабору вагі. У момант паступлення ў бальніцу яна важыла 5 кг 680 г, – сцвярджае Таццяна. Жанчына кажа, што медыкі зараз спрабуюць пераканаць яе ў тым, што дзіцяці была зробленая не прышчэпка АКДС (супраць коклюшу, дыфтэрыі і слупняка), а ІПВ (ад поліяміеліту).